Plaza de Sant Bruno

A Plaza de Sant Bruno ye una plaza zaragozana, situata en o casco viello d'a ciudat.

O nombre d'a plaza ye en honor a sant Bruno, lo fundador d'a orden d'a Cartuixa, y d'antis mas una imachen suya presidiba a dentrata a lo hespicio dependient d'ista orden que i heba en a plaza.

Dende a baixa Edat Meya astí se trobaban as casas d'as familias nombles d'a ciudat chunto a la Seu. Destacaban as hue desapareixitas casa d'os Esmir, chunto a la carrera Sepulcre, y l'Aduana Viella en  l'antiga Plaza d'o Reino. Por atra parti encara hue puede veyer-se a casa d'o Deán d'o sieglo XIII y a casa de Lazán. En a primera destaca o suyo pasadizo baixo l'Arco d'o Deán que comunica la casa d'iste con a Seu. En a casa de Lazán naixió lo Cheneral Palafox en 1776.

A plaza la esvielloron en 1958, y en l'anyo 2000 bi ubrioron o Museu d'o puerto fluvial de Caesaraugusta.

Sant Bruno